CELEX: 62021CN0299
Language: et
Date: 2021-05-07 00:00:00
Title: Kohtuasi C-299/21 P: EMi 7. mail 2021 esitatud apellatsioonkaebus Üldkohtu (esimene koda) 3. märtsi 2021. aasta otsuse peale kohtuasjas T-599/19: EM versus parlament

25.10.2021   
            
            
               ET
            
            
               Euroopa Liidu Teataja
            
            
               C 431/6
            
         
      EMi 7. mail 2021 esitatud apellatsioonkaebus Üldkohtu (esimene koda) 3. märtsi 2021. aasta otsuse peale kohtuasjas T-599/19: EM versus parlament
      (Kohtuasi C-299/21 P)
      (2021/C 431/03)
      Kohtumenetluse keel: prantsuse
      
         Pooled
      
      
         Apellant: EM (esindaja: avocate M. Casado García-Hirschfeld)
      
         Teine menetlusosaline: Euroopa Parlament
      
         Apellandi nõuded
      
      
                  —
               
               
                  tühistada 3. märtsi 2021. aasta kohtuotsus T-599/19: EM vs. parlament;
               
            
                  —
               
               
                  mõista kõik kohtukulud, sealhulgas Üldkohtu menetlusega seotud kohtukulud välja parlamendilt.
               
            
         Väited ja peamised argumendid
      
      Apellant väitis Üldkohtus esimese väitega, et rikutud on põhiõiguste harta artikleid 1 ja 31, ametnike personalieeskirjade artiklit 12 ja artikli 12a lõiget 3, eiratud abistamiskohustust ning kuritarvitatud võimu. Seda esimest väidet, jagatuna kaheks osaks, käsitles Üldkohus vaidlustatud kohtuotsuse punktides 42–131.
      Üldkohtus esitatud teises väites tugines apellant hea halduse põhimõtte ja hoolitsemiskohustuse rikkumisele ning ilmsele hindamisveale. Seda väidet käsitles Üldkohus vaidlustatud kohtuotsuse punktides 142–159.
      Apellatsioonkaebuse põhjendamiseks esitab apellant üheainsa väite, mille kohaselt on moonutatud faktilisi asjaolusid, tehtud ilmseid hindamisvigu, mille tagajärjeks on ebapiisav ja õiguslikult ebatäpne põhjendus. Seega otsustas Üldkohus infra petita. Täpsemalt vaidlustab apellant apellatsioonkaebuses vaidlustatud kohtuotsuse punktid 51–57, 66–69, 100–103, 109, 126–131, 145 ja 146, 148 ja 149 ning 170 ja 171.